‘Geen bewyse van verkragting-speletjie’Argieffoto Debbie Schafer, LUR vir onderwys, sê beamptes en maatskaplike werkers het skole in die provinsie besoek en met hoofde, onderwysers en kinders gesels. Sy sê daar is geen bewyse gevind dat die speletjie wel gespeel word nie. ‘n Skoolhoof in Mitchells Plein het The Cape Times oor die nuwe speletjie ingelig waarna die koerant Maandag daaroor berig het. Hy het aan die koerant gesê dat meisies ‘n kans gegee word om te hardloop waarna die seuns agter hulle aanhardloop. Hy sê wanneer ‘n meisie gevang word, sal die seun haar teen die grond vasdruk en vir sowat 20 sekondes maak of hy haar verkrag. Wanneer die meisie eers “verkrag” is, mag sy nie verder deelneem nie. Die speletjie eindig wanneer al die meisies “verkrag” is. “Die Wes-Kaapse departement van onderwys neem nie die berigte ligtelik op nie en sal voortgaan met sy betrokkenheid by skole ten einde bewustheid te skep rakende die gevare wat verbonde is aan speletjies van dié aard,” het Schafer gesê.